Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	34  / 10 	
Počet vyhodnotených pripomienok	34 	
		
Počet akceptovaných pripomienok, z toho zásadných	22  / 6 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	9  / 4 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	2 (2o,0z) 	 	 	 	
3 .	Konfederácia odborových zväzov Slovenskej republiky 	1 (1o,0z) 	 	 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	4 (4o,0z) 	 	 	 	
6 .	Najvyšší kontrolný úrad Slovenskej republiky 	 	 	x 	 	
7 .	Odbor aproximácie práva sekcie vládnej legislatívy Úradu vlády SR 	2 (2o,0z) 	 	 	 	
8 .	Štatistický úrad Slovenskej republiky 	1 (1o,0z) 	 	 	 	
9 .	Správa štátnych hmotných rezerv Slovenskej republiky 	 	 	x 	 	
10 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
11 .	Protimonopolný úrad Slovenskej republiky 	 	 	x 	 	
12 .	Úrad geodézie, kartografie a katastra Slovenskej republiky 	 	 	 	x 	
13 .	Republiková únia zamestnávateľov 	 	 	 	x 	
14 .	Ministerstvo obrany Slovenskej republiky 	1 (1o,0z) 	 	 	 	
15 .	Úrad jadrového dozoru Slovenskej republiky 	 	 	x 	 	
16 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
17 .	Ministerstvo zahraničných vecí a európskych záležitostí Slovenskej republiky 	2 (2o,0z) 	 	 	 	
18 .	Ministerstvo hospodárstva Slovenskej republiky 	 	 	x 	 	
19 .	Úrad vlády Slovenskej republiky 	 	 	x 	 	
20 .	Ministerstvo zdravotníctva Slovenskej republiky 	 	 	x 	 	
21 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
22 .	Ministerstvo financií Slovenskej republiky 	 	 	 	x 	
23 .	Najvyšší súd Slovenskej republiky 	 	 	 	x 	
24 .	Ministerstvo spravodlivosti Slovenskej republiky 	 	 	x 	 	
25 .	Národný bezpečnostný úrad 	 	 	x 	 	
26 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
27 .	Úrad priemyselného vlastníctva Slovenskej republiky 	 	 	x 	 	
28 .	Ministerstvo životného prostredia Slovenskej republiky  	 	 	x 	 	
29 .	Ministerstvo vnútra Slovenskej republiky 	1 (1o,0z) 	 	 	 	
30 .	Ministerstvo školstva, vedy, výskumu a športu Slovenskej republiky 	3 (3o,0z) 	 	 	 	
31 .	Ministerstvo kultúry Slovenskej republiky 	3 (3o,0z) 	 	 	 	
32 .	DÔVERA zdravotná poisťovňa, a.s. 	 	 	x 	 	
33 .	Trenčiansky samosprávny kraj 	2 (1o,1z) 	 	 	 	
34 .	Štátny ústav pre kontrolu liečiv 	 	 	x 	 	
35 .	Združenie miest a obcí Slovenska 	2 (0o,2z) 	 	 	 	
36 .	Trnavský samosprávny kraj 	 	 	x 	 	
37 .	Sociálna poisťovňa 	 	 	x 	 	
38 .	Rada pre rozpočtovú zodpovednosť 	5 (2o,3z) 	 	 	 	
39 .	Únia miest Slovenska 	4 (0o,4z) 	 	 	 	
	SPOLU	34 (24o,10z) 	0 (0o,0z) 	20 	4 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	1. K čl. I bod 8 
Vzhľadom na platné znenie § 30 ods. 1 a rozsah navrhovaných zmien, odporúčame predmetné ustanovenie uviesť v novom znení. 
 	O 	N 	Použitá legislatívna technika je v súlade s Legislatívnymi pravidlami vlády SR. 	
GP SR 	2. K čl. II bod 3 
Predmetný novelizačný bod sa týka § 12 ods. 4 písm. a) a nie § 2 ods. 4 písm. a), ako je v predmetnom ustanovení uvedené; z uvedeného dôvodu je potrebné číslicu „2“ nahradiť číslicou „12“. 
 	O 	A 	Pripomienka bola akceptovaná a znenie bolo upravené. 	
KOZ SR 	Návrh zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územne 
KOZ SR k predmetnému Návrhu zákona, ktorým sa mení a dopĺňa zákon č. 523/2004 o rozpočtových pravidlách, nemá žiadne pripomienky. 	O 	A 	 	
NBS 	čl. I- všeobecná pripomienka 
K čl. I 
Všeobecná pripomienka 
Národná banka Slovenska odporúča, aby súčasťou programu stability bola aj tabuľka rozpočtového rámca s nominálnymi ukazovateľmi za rozpočtované hospodárenie ostatných subjektov verejnej správy, modifikujúce faktory, schodok štátneho rozpočtu na hotovostnom princípe, schodok rozpočtu verejnej správy (akruálny princíp) za celý rozpočtovaný horizont, nakoľko tieto informácie boli obsahom návrhu východísk, avšak nie sú súčasťou doterajších programov stability. 
 	O 	N 	Pripomienka sa neakceptuje vzhľadom na to, že navrhovaná úprava explicitne nevymedzuje súčasti programu stability a nezamedzuje, aby súčasťou programu stability boli aj iné informácie. 	
NBS 	bodu 3 a 4 
K bodu 3 a 4 
Slovo „Program” je potrebné písať s malým začiatočným písmenom, nakoľko nejde 
o názov dokumentu. 

 	O 	A 	Pripomienka bola akceptovaná a znenie bolo upravené. 	
NBS 	bodu 8 
K bodu 8 
V uvádzacej vete je potrebné za slovo „nahrádzajú” vložiť slovo „touto” a za slovo „vetou” vložiť dvojbodku. 
 	O 	N 	Uvádzacia veta je v súlade s Legislatívnymi pravidlami vlády SR. 	
NBS 	čl. II k bodu 1 
K čl. II 
K bodu 1 
Dvojbodku za slovom „slová“ je potrebné vypustiť. 
 	O 	A 	Pripomienka bola akceptovaná a znenie bolo upravené. 	
OAP SVL ÚV SR 	K čl. I bodu 3 a 4  
V čl. I bode 3 a 4 odporúčame slovo „Programu“ nahradiť slovom „programu“ z dôvodu, že nejde o konkrétny vlastný názov dokumentu, ale o všeobecné označenie typu dokumentu. 
 	O 	A 	Pripomienka bola akceptovaná a znenie bolo upravené. 	
OAP SVL ÚV SR 	K doložke zlučiteľnosti 
1. V bode 3 písm. a) doložky zlučiteľnosti v časti primárne právo EÚ žiadame uviesť aj čl. 121 Zmluvy o fungovaní EÚ, ktorý je právnym základom pre prekladanie informácií obsiahnutých v programe stability. 

2. V bode 3 písm. a) doložky zlučiteľnosti v časti sekundárne právo EÚ žiadame zrušené právne záväzné akty EÚ (nariadenie (EÚ) č. 1150/2000, nariadenie (ES) č. 1290/2005, nariadenie (ES) č. 1081/2006, nariadenie (ES) č.1083/2006) nahradiť platnými právne záväznými aktmi EÚ. 

3. Z doložky zlučiteľnosti odporúčame vypustiť nariadenie (ES) č. 1177/2009, ktoré je novelizáciou v doložke zlučiteľnosti neuvedených smerníc a ktoré zrejme nesúvisí s predloženým návrhom zákona. 
 	O 	A 	Pripomienka bola akceptovaná a doložka zlučiteľnosti bola upravená. 	
ŠÚ SR 	Čl. II 
K bodu 3 – začiatok znenia odporúčame upraviť „V §12 ods.4 písm. a) sa...“. 	O 	A 	Pripomienka bola akceptovaná a znenie bolo upravené. 	
MO SR 	K bodu 3 
Odporúčame upraviť označenie paragrafu, pretože § 2 sa nečlení na odseky. 	O 	A 	Pripomienka bola akceptovaná a znenie bolo upravené. 	
MZVaEZ SR 	K § 8a ods. 3 
V § 8a ods.3 odporúčame na konci pripojiť túto vetu: 

„Na základe rozhodnutia poskytovateľa dotácie môže žiadateľ predložiť so žiadosťou iba čestné vyhlásenie o splnení podmienok a doklady preukazujúce splnenie podmienok na poskytnutie dotácie ustanovené týmto zákonom alebo osobitným predpisom najneskôr do rozhodnutia o žiadosti.“ 

Odôvodnenie: 
MZVaEZ SR odporúča vykonať navrhovanú úpravu z dôvodu predchádzania problémov v aplikačnej praxi. Žiadatelia mnohokrát nestihnú predložiť doklady preukazujúce splnenie podmienok na poskytnutie dotácie len z dôvodu, že úrady podľa § 8a ods.5, ktoré vydávajú predmetné doklady, majú na ich vydanie spravidla 30 dní. 
 	O 	A 	Pripomienka bola akceptovaná doplnením nového novelizačného bodu 2 v čl. I. 	
MZVaEZ SR 	K § 8a ods. 3  

V § 8a ods.3 odporúčame na konci pripojiť túto vetu: 

„Na základe rozhodnutia poskytovateľa dotácie môže žiadateľ predložiť so žiadosťou iba čestné vyhlásenie o splnení podmienok; doklady preukazujúce splnenie podmienok na poskytnutie dotácie ustanovené týmto zákonom alebo osobitným predpisom je žiadateľ povinný poskytnúť najneskôr do rozhodnutia o žiadosti.“ 

Odôvodnenie: 
MZVaEZ SR odporúča vykonať navrhovanú úpravu z dôvodu predchádzania problémov v aplikačnej praxi. Žiadatelia mnohokrát nestihnú predložiť doklady preukazujúce splnenie podmienok na poskytnutie dotácie len z dôvodu, že úrady podľa § 8a ods.5, ktoré vydávajú predmetné doklady, majú na ich vydanie spravidla 30 dní. 

 	O 	A 	Pripomienka bola akceptovaná doplnením nového novelizačného bodu 2 v čl. I. 	
MPSVR SR 	Všeobecná pripomienka 
Odporúčame predkladaný návrh legislatívno – technicky upraviť. Napríklad v Čl. II bode 1 odporúčame za slovom „slová“ vypustiť dvojbodku; v Čl. II bode 2 odporúčame slovo „číslo“ nahradiť slovom „číslica“ a slovo „číslom“ nahradiť slovom „číslicou“; v Čl. II bode 3 odporúčame slová „§ 2 ods. 4 písm. a)“ nahradiť slovami „§ 12 ods. 4 písm. a)“. 
Odôvodnenie: Pripomienka legislatívno – technická. 
 	O 	ČA 	Použitá terminológia je v súlade s Legislatívnymi pravidlami vlády SR. 	
MV SR 	Návrh zákona - legislatívno-technické úpravy 
a) v čl. I bode 1 pri označení odkazov vypustiť úvodzovky a zátvorky alebo ho zjednodušiť napríklad tak, že v § 8 ods. 4 a § 31 ods. 9 sa odkaz 24a nahrádza odkazom 13b, 
b) v čl. I bode 3 vypustiť slovo „práce“, ktoré je v danom kontexte gramaticky nesprávne a tiež nadbytočné; interpunkčné znamienko presunúť pred označenie odkazu 18a, 
c) v čl. II bode 1 vypustiť dvojbodku, 
d) v čl. II bode 3 číslo „2“ nahradiť číslom „12“, 
e) v čl. II bode 7 slovo „presiahne“ nahradiť slovom „prevyšuje“ aj s ohľadom na § 17a zákona a slovo „sa“ presunúť pred slovo „nezapočítavajú“, 
f) v čl. II (§ 17a ods. 3 a 4) nad rámec navrhovanej úpravy sumy v Sk upraviť na eurá vzhľadom na novelizačný bod 7 v čl. II a § 20 platného zákona. 
 	O 	ČA 	K písm. a) 
Znenie uvedeného novelizačného bodu je v súlade s Legislatívnymi pravidlami vlády SR. 
K písm. b) 
Rozpočtový proces zahrňuje celý proces prác a usmerňovania pri vypracúvavaní rozpočtu verejnej správy, v ktorom má osobitné postavenie ministerstvo financií, ktoré riadi celý rozpočtový proces a usmerňuje vypracovanie návrhu rozpočtu. Znenie je dostatočne zrozumiteľné a gramaticky správne. 
K písm. f) 
Návrh bodu f) je nad rámec navrhovanej právnej úpravy. 
 	
MŠVVaŠ SR 	bodu 3 a 4 
Odporúčame slovo "Programu" písať malým začiatočným písmenom. 
Odôvodnenie: Ide o všeobecné označenie dokumentu, nejde o názov konkrétneho dokumentu na príslušný obdobie. 
 	O 	A 	Pripomienka bola akceptovaná a znenie bolo upravené. 	
MŠVVaŠ SR 	poznámke pod čiarou k odkazu 18a 
V poznámke pod čiarou k odkazu 18a je potrebné uviesť úplnú citáciu nariadenia s uvedením publikačného zdroja a následne je potrebné znovelizovať poznámku pod čiarou k odkazu 42ac a tu uviesť skrátenú citáciu. 	O 	A 	Pripomienka bola akceptovaná a znenie bolo upravené. 	
MŠVVaŠ SR 	K bodu 3 
V uvádzacej vete uvedené: „V § 2 ods. 4 písm. a)“. Pravdepodobne však ide o § 12 ods. 4 písm. a), pričom § 2 neobsahuje ods. 4. 	O 	A 	Pripomienka bola akceptovaná a znenie bolo upravené. 	
MK SR 	Čl. I bod 1  
Upozorňujeme, že rovnako ako je v súčasnosti odkaz 24a) v § 8 ods. 4 zákona o rozpočtových pravidlách nesprávny, tak je nesprávny aj navrhovaný odkaz 13b) na zákon č. 543/2007 Z.z. V § 8 ods. 4 piatej vete ide o zákon č. 222/2004 Z.z. o dani z pridanej hodnoty. Preto v bode 1 odporúčame riešiť len zmenu odkazu v § 8 ods. 4, doplniť nový odkaz na celý zákon o dani z pridanej hodnoty a nadväzne v poznámke pod čiarou k odkazu 28a) uviesť skrátenú citáciu tohto zákona. Zmenu § 31 ods. 9 odporúčame riešiť v novom bode 9.  	O 	N 	Navrhovaný odkaz 13b) na zákon č. 543/2007 Z. z. je vecne správny, keďže zákon č. 543/2007 Z. z. v § 9a obsahuje špecifickú úpravu úhrady dane z pridanej hodnoty vo vzťahu k Pôdohospodárskej platobnej agentúre. Vzhľadom na to, že poznámka pod čiarou je využívaná aj pri inom ustanovení zákona, konkrétne v § 31 ods. 9, kde nepostačuje odkaz na konkrétne ustanovenie zákona č. 543/2007 Z. z., používa sa odkaz na celý zákon č. 543/2007 Z. z. 	
MK SR 	Čl. I bod 3  
1. Odporúčame zvážiť vypustenie druhej vety, keďže Program stability upravuje nariadenie EÚ, nemal by tento zákon ustanovovať, čo je súčasťou Programu stability. 

2. Odkaz 18a) odporúčame umiestniť za bodku.  	O 	ČA 	Navrhovaná úprava má priamu väzbu na schvaľovací proces návrhu štátneho rozpočtu a rozpočtu verejnej správy ustanoveného v ods. 4, podľa ktorého pri prerokúvaní návrhu štátneho rozpočtu na rokovaní vlády nemožno schváliť návrhy, ktorých dôsledkom je zvýšenie podielu schodku rozpočtu verejnej správy na hrubom domácom produkte v príslušnom rozpočtovom roku schváleného v rámci vládou schválených východísk rozpočtu verejnej správy (podľa návrhu v rámci programu stability). Z tohto dôvodu je navrhovaná úprava dôvodná a pripomienku neakceptujeme. 	
MK SR 	Čl. II  
V bode 3 odporúčame upraviť nesprávne označenie "§ 2 ods. 4 písm. a)" (také ustanovenie neexistuje) na správne označenie "§ 12 ods. 4 písm. a)".  	O 	A 	Pripomienka bola akceptovaná a znenie bolo upravené. 	
TNSK 	Článok II., bod č. 3 
Nesprávne uvedený § 2 ods. 4 písm. a), správne je § 12 ods. 4 písmeno a) ... 

Odôvodnenie: 
§ 2 nemá odseky. Text patrí do § 12. 
 	O 	A 	Pripomienka bola akceptovaná a znenie bolo upravené. 	
TNSK 	Článok II. bod č. 4 
Navrhujeme zmenu textu v § 12 ods. 4 písmeno b) tak, že termín na poskytovanie údajov pre RIS SAM pre upravený rozpočet za mesiace január až november sa posunie na 30. kalendárny deň v mesiaci, ktorý nasleduje po mesiaci, v ktorom bola vykonaná zmena rozpočtu a za december do 5. februára nasledujúceho rozpočtového roka. Text § 12 ods. 4 písmeno b) bude znieť : 

„b) upravený rozpočet najneskôr do 30. kalendárneho dňa v mesiaci, ktorý nasleduje po mesiaci, v ktorom bola vykonaná zmena rozpočtu orgánom obce alebo vyššieho územného celku príslušným podľa osobitných predpisov, 18); upravený rozpočet k 31. decembru rozpočtového roka najneskôr do 5. februára nasledujúceho rozpočtového roka,“ 

Odôvodnenie: 
Obce a vyššie územné celky sú povinné poskytovať ministerstvu financií údaje o svojom hospodárení na zostavenie návrhu rozpočtu verejnej správy, návrhu štátneho záverečného účtu a návrhu súhrnnej výročnej správy Slovenskej republiky. Posunutím termínu z 20. kalendárneho dňa na 30. kalendárny deň nebude ohrozené spracovanie ani jedného z uvedených materiálov. Vo vzťahu odsúhlasovania a kontroly jednotlivých údajov medzi obcou a jej rozpočtovými a príspevkovými organizáciami ako aj medzi vyšším územným celkom a jeho rozpočtovými a príspevkovými organizáciami, je termín na poskytovanie údajov o upravenom rozpočte podľa ustanovenia §12, ods. 4, písmeno b) do 20. kalendárneho dňa ťažko dodržateľný. 
Vzhľadom k tomu, že organizácie v zriaďovateľskej pôsobnosti obce alebo vyššieho územného celku predkladajú zriaďovateľom ku kontrole hospodárenia svoj finančný výkaz FIN 1-12 mesačne, musia organizácie posielať tento výkaz dvakrát v mesiaci, a to z toho dôvodu, že najprv pre potreby RIS SAM sa kontroluje upravený rozpočet (kde termín je 20. kalendárny deň...) a potom skutočnosť (plnenie príjmov a výdavkov), kde termín pre prekladanie ministerstvu je stanoveným v § 3 odsek 2, písmeno a) Opatrenia MF SR z 22. novembra 2012 č. MF/21513/2012-31, ktorým sa ustanovuje usporiadanie, obsahové vymedzenie spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy v znení opatrenia MF SR č. MF/222379/2013-31 a Opatrenia MF SR č. MF/21232/2014-31, k 31. marcu, k 30. júnu a k 30. septembru rozpočtového roka do 30 kalendárnych dní po uplynutí príslušného obdobia a k 31. decembru rozpočtového roka do 5. februára nasledujúceho rozpočtového roka. Obec a VÚC síce predkladajú finančný výkaz ministerstvu štvrťročne avšak organizácie predkladajú tento výkaz svojmu zriaďovateľovi mesačne. Nielenže organizácie predkladajú finančný výkaz FIN 1-12 v mesiaci dvakrát, aj zriaďovateľ vykonáva kontrolu tohto výkazu v priebehu mesiaca dvakrát. 
 	Z 	A 	Akceptované zapracovaním do navrhovaného znenia. Termíny predkladania požadovaných údajov môžu byť v budúcnosti predmetom prehodnotenia v nadväznosti na postup aplikácie RIS.SAM. 	
ZMOS 	K čl. II novelizačnému bodu 1 (ustanovenie § 3 ods. 5 zákona č. 583/2004 Z. z. o rozpočtových pravidlách územnej samosprávy) 
Navrhujeme nasledovné znenie novelizačného bodu 1: 

Ustanovenie § 3 ods. 5 znie: 
„(5) Návrh finančných vzťahov medzi štátnym rozpočtom a rozpočtami obcí a štátnym rozpočtom a rozpočtami vyšších územných celkov prerokúva ministerstvo financií s reprezentatívnym republikovým združením obcí a so zástupcami vyšších územných celkov najneskôr 60 dní pred predložením návrhu rozpočtu verejnej správy na rokovanie vlády Slovenskej republiky podľa osobitného predpisu;4) súčasne sa prerokúva aj predpokladaný vývoj príjmov, výdavkov, prebytku alebo schodku rozpočtov obcí a rozpočtov vyšších územných celkov ako súčasti rozpočtu verejnej správy.“ 

Odôvodnenie: 
Rozpočet miest a obcí je neoddeliteľnou súčasťou rozpočtu verejnej správy. Aj na úrovni miest a obcí začína rozpočtový proces skôr ako v auguste, kedy MF SR predkladá návrh rozpočtu verejnej správy na rokovanie vlády SR. Je potrebné, aby ZMOS, ako reprezentatívna organizácia miest a obcí, malo v dostatočnom časovom predstihu možnosť vstúpiť do rozpočtového procesu a s ohľadom na skvalitňovanie rozpočtového procesu prerokovať nielen zámery v Programe stability, ale aj predpokladané zámery vlády SR s dopadom na rozpočtové hospodárenie miest a obcí v budúcich rokoch. 
Túto pripomienku považuje ZMOS za zásadnú. 
 	Z 	A 	Návrh bol doplnený o prerokovanie návrhu finančných vzťahov so zástupcami územnej samosprávy pred predložením programu stability v súlade s návrhom novely § 14 ods. 1 zákona č. 523/2004 Z. z. 	
ZMOS 	K čl. II novelizačnému bodu 7 
V novelizačnom bode 7 navrhujeme nahradiť číslo "40" číslom "100". 
Túto pripomienku považuje ZMOS za zásadnú. 	Z 	N 	Navrhovaná hranica pokuty, ktorá sa neuloží, vychádza z viacerých finančných predpisov, napr. § 31 ods. 13 zákona č. 523/2004 Z. z. o rozpočtových pravidlách verejnej správy alebo § 33 ods. 2 zákona č. 292/2014 Z. z o príspevku poskytovanom z európskych štrukturálnych a investičných fondov a o zmene a doplnení niektorých zákonov. Rozpor bol na rokovaní odstránený. 	
RRZ 	K bodu 8 čl. I - §30 ods. 1 zákona č. 523/2004 Z.z. o rozpočtových pravidlách.  
V rámci novely zákona sa navrhuje vypustiť povinnosť informovať o vykonaných opatreniach vlády na preklenutie nesúladu medzi príjmami štátneho rozpočtu a výdavkami štátneho rozpočtu a o povolenom prekročení výdavkov štátneho rozpočtu dosiahnutím vyšších príjmov štátneho rozpočtu. Podľa názoru RRZ by súčasťou návrhu rozpočtu VS mala byť, spolu so zdôvodnením odchýlok, aj informácia o prípadných opatreniach na bežný rok. 
 	O 	N 	Navrhované znenie nebude predmetom právnej úpravy. Návrh rozpočtu verejnej správy bude obsahovať všetky náležitosti, ktoré vyplývajú z finančných predpisov platných pre zostavovanie rozpočtu verejnej správy. 	
RRZ 	K bodu 3 čl. II – v § 2 ods. 4 písm. a) zákona č. 583/2004 Z.z. o rozpočtových pravidlách územnej samosprávy. 
Pravdepodobne sa malo na mysli §12 ods. 4 písm. a), nie § 2 ods. 4 písm. a) predmetného zákona. 	O 	A 	Pripomienka bola akceptovaná a znenie bolo upravené. 	
RRZ 	K bodu 7 čl. II – v § 17 ods. 12 zákona č. 583/2004 Z.z. o rozpočtových pravidlách územnej samosprávy. 
RRZ zásadne nesúhlasí s tým, aby sa do dlhu nezapočítavali záväzky z návratných zdrojov financovania, ktoré sa poskytli zo štátnych finančných aktív alebo z banky v zakladateľskej pôsobnosti štátu. Pojem celková suma dlhu (ktorý je uvedený aj v ústavnom zákone o rozpočtovej zodpovednosti) je definovaný v §17, odsekoch 7 a 8 zákona o rozpočtových pravidlách územnej samosprávy a táto definícia by sa nemala používať odlišne v závislosti od toho, či z nej vyplynú mierne (dlh prekračujúci 50 % bežných príjmov) alebo závažnejšie sankcie (dlh prekračujúci 60 % bežných príjmov). 

Samosprávy sú vo svojom rozhodovaní nezávislé a zodpovedajú v plnej miere za svoje záväzky bez ohľadu na veriteľa. Vyňatie návratných finančných výpomocí zo ŠFA a bánk v zakladateľskej pôsobnosti štátu pri stanovení pokuty z prekročenia 60% hranice bežných príjmov by viedlo k zvýšeniu nesprávnych motivácií pre hospodárenie samosprávy. Ide napríklad o presúvanie realizácie politík centrálnej vlády na samosprávy alebo realizáciu priorít samosprávy prostredníctvom výpomocí zo strany centrálnej vlády. Keďže ústavný zákon o rozpočtovej zodpovednosti jednoznačne definuje, že štát finančne nezabezpečuje platobnú schopnosť samosprávy, ostatné právne predpisy by nemali vytvárať motivácie, ktoré zvyšujú riziko porušenia tohto ustanovenia. 
 	Z 	A 	Pripomienka bola akceptovaná a znenie bolo upravené. 	
RRZ 	K bodu 7 čl. II – v § 17 ods. 12 zákona č. 583/2004 Z.z. o rozpočtových pravidlách územnej samosprávy. 
RRZ zásadne nesúhlasí s navrhnutým postupom pri opakovanom udelení pokuty. Zámerom ústavného zákona, ktorý numericky definuje výšku pokuty, je, aby dlh príslušnej samosprávy klesol pod zákonom definovanú hodnotu 60 % bežných príjmov. Z toho dôvodu by pokuta mala byť udelená vždy, keď sa zistí prekročenie danej hranice bez ohľadu na to, akým smerom sa dlh vyvíja. Výpočet výšky pokuty zohľadňuje to, že pokuta sa znižuje spolu s poklesom dlhu danej samosprávy k hranici 60 % bežných príjmov. Je teda priamo úmerná miere prekročenia stanovenej hranice. 

Keďže výška dlhu sa zisťuje vždy ku koncu daného roka, obdobie jedného roka je dostatočne dlhé na vykonanie nápravných opatrení. Opakované posúdenie a prípadné udelenie pokuty by malo odzrkadľovať mieru úspešnosti danej samosprávy v znižovaní dlhu, čo je zabezpečené spôsobom výpočtu definovanom v ústavnom zákone. 

Návrh výpočtu opakovanej pokuty v novele zákona o rozpočtových pravidlách samosprávy nespĺňa tieto predpoklady, keďže nečinnosť samosprávy (ktorá sa prejaví neznížením úrovne dlhu) nevedie k udeleniu pokuty. 
 	Z 	A 	Znenie vypustené. 	
RRZ 	K bodu 7 čl. II – v § 17 ods. 12 zákona č. 583/2004 Z.z. o rozpočtových pravidlách územnej samosprávy. 
RRZ zásadne nesúhlasí s návrhom spôsobu výpočtu opakovanej pokuty. Výpočet môže viesť k udeleniu pokuty v situácii, kedy samospráva medziročne zvýši celkovú sumu dlhu vyjadrenú v eurách, pričom podiel dlhu na bežných príjmoch klesne (zostane však stále nad úrovňou 60 %). Z pohľadu zodpovedného hospodárenia samospráv je dôležitejší vývoj podielu jej dlhu na bežných príjmoch (v porovnaní s výškou dlhu vyjadrenou v eurách), preto aj pokuta by mala byť naviazaná na vývoj tohto ukazovateľa. 	Z 	A 	Pripomienka bola akceptovaná a znenie bolo upravené. 	
ÚMS 	k návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách úze 
K čl. I. navrhujeme za ods. 7 doplniť nové ods. 8 a 9 s nasledovným znením: 
8. V § 24 ods. 1 sa text "nákladov, výnosov a výsledku hospodárenia" v prvej vete nahrádza textom "príjmov a výdavkov". 
9. V § 24 ods. 2 sa slovo "výnosy" nahrádza slovom "príjmy". 
Pôvodný ods. 8 sa prečísluje na ods. 10. 

Zásadná pripomienka 

Odôvodnenie: Rozpočtová klasifikácia je záväzná aj pri zostavovaní rozpočtov organizácií v pôsobnosti obcí a vyšších územných celkov. Príspevkové organizácie podľa platnej právnej úpravy zostavujú rozpočet v dvoch verziách, a to vo forme príjmov a výdavkov, ako aj rozpočet nákladov, výnosov a výsledku hospodárenia. Pritom obce, vyššie územné celky a ich rozpočtové organizácie nie sú povinné zostavovať rozpočet nákladov, výnosov a výsledku hospodárenia, i keď o nich účtujú. 
Povinnosť zriaďovateľa zrušiť príspevkovú organizáciu v prípade, ak neuhradí stratu podľa § 24 ods. 11 a 12 zákona bola zrušená k 01.01.2008, sledovanie výsledku hospodárenia pre tieto účely už teda nie je potrebné. 
Na základe uvedených dôvodov navrhujeme zosúladenie pojmov v legislatíve. 
 	Z 	N 	Pripomienka je nad rámec predkladanej novely a nevyhodnocuje sa ako zásadná. Vzhľadom na to, že pripomienka sa týka všetkých príspevkových organizácií bez ohľadu na zriaďovateľa, t.j. nie len na príspevkové organizácie, ktorých zriaďovateľom je obec, je potrebné sa touto pripomienkou zaoberať komplexne. 	
ÚMS 	k návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách úze 
K čl. II., §12, ods. 4, písm. b navrhujeme slová „do 20. kalendárneho dňa“ nahradiť slovami „do 30. kalendárneho dňa“ a na konci sa čiarka nahrádza bodkočiarkou a pripájajú sa tieto slová: „upravený rozpočet k 31. decembru rozpočtového roka najneskôr do 5. februára nasledujúceho rozpočtového roka,“. 

Zásadná pripomienka 

Odôvodnenie: Navrhuje sa spresniť termíny poskytovania údajov o upravenom rozpočte obcami a vyššími územnými celkami do systému RIS.SAM. Úpravy rozpočtu počas celého rozpočtového roka sa poskytnú najneskôr do 30 kalendárnych dní po uplynutí príslušného mesiaca, v ktorom sa schválila úprava rozpočtu a úpravy rozpočtu vykonané do konca decembra najneskôr do 5. februára nasledujúceho rozpočtového roka. Ide o rovnaké termíny ako pri predkladaní rozpočtových finančných výkazov subjektmi územnej samosprávy počas štvrťrokov, ktoré od roku 2015 budú subjekty predkladať do modulu RIS.SAM Výkazy. Uvedeným návrhom sa termíny predkladania všetkých, nielen štvrťročných údajov o rozpočte poskytovaných do systému RIS.SAM zjednotia, čím sa vytvorí možnosť odstránenia duplicít pri poskytovaní údajov a taktiež prenášanie údajov medzi jednotlivými modulmi RIS.SAM, Rozpočet a RIS.SAM Výkazy, čo vytvára priestor na harmonizáciu takto poskytovaných dát. Nevidíme dôvod, prečo v ostatných mesiacoch počas rozpočtového roka by mal byť iný termín poskytovania údajov. Obce a VÚC sú zriaďovateľmi organizácií (Mesto Košice vyše 60 organizácií) a tak by sa vytvoril väčší časový priestor na kontrolu poskytnutých údajov zo strany zriaďovateľa. 	Z 	A 	Akceptované zapracovaním do navrhovaného znenia. Termíny predkladania požadovaných údajov môžu byť v budúcnosti predmetom prehodnotenia v nadväznosti na postup aplikácie RIS.SAM. 	
ÚMS 	k návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách úze 
K čl. II. navrhujeme za ods. 4 doplniť ods. 5 s nasledovným znením: V § 10 ods.7 sa tretia veta nahrádza nasledovným textom: Bežný rozpočet sa môže zostaviť ako schodkový, ak sa vo výdavkoch bežného rozpočtu rozpočtuje použitie účelovo určených prostriedkov poskytnutých zo štátneho rozpočtu, z rozpočtu Európskej únie alebo na základe osobitného predpisu, 17a) nevyčerpaných v minulých rokoch, a použitie prostriedkov fondu prevádzky, opráv a údržby bytových domov (tvorený na základe zákona č. 182/1993 Z. z.); výška schodku takto zostaveného bežného rozpočtu nesmie byť vyššia ako suma týchto nevyčerpaných prostriedkov alebo suma použitých prostriedkov fondu prevádzky, opráv a údržby bytových domov. 

Zásadná pripomienka 

Odôvodnenie: Použitie fondu sa zapája do rozpočtu cez príjmové finančné operácie, ale realizovať sa budú bežné výdavky (spravidla opravy a udržiavanie), čo môže spôsobiť schodok bežného rozpočtu. 
 	Z 	N 	Pripomienka je nad rámec predkladanej novely a nevyhodnocuje sa ako zásadná. 

V súčasne platnom znení zákona č. 583/2004 Z. z. je návrh už riešený v § 10 ods. 7 v spojitosti s ust. § 16 ods. 6 odkazom na osobitný predpis, ktorým môže byť aj zákon č. 182/1993 Z. z. 
 	
ÚMS 	k návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách úze 
K čl. II. navrhujeme za ods. 4 doplniť ods. 5 resp. 6 s nasledovným znením: V § 17 ods.7 sa z textu vypúšťa poznámka pod čiarou 21a) a za prvou vetou sa dopĺňa nasledovný text: Ako investičné dodávateľské úvery sa vykazujú záväzky, pri ktorých sa na základe dohody s dodávateľom začne uplatňovať splátkový kalendár alebo sa pohľadávka veriteľa odpredá financujúcemu subjektu (banka, faktoringová spoločnosť), na ktorý prechádzajú všetky riziká. Ak dôjde k odpredaju pohľadávky banke, takéto záväzky sa ďalej vykazujú ako bankové úvery. Časť investičného dodávateľského úveru, ktorá bola použitá na úhradu výdavkov nesúvisiacich s investíciou, sa do celkovej sumy dlhu nepočíta. 

Zásadná pripomienka 

Odôvodnenie: Pôvodné znenie zákona neriešilo situácie, kedy bol dlhodobý záväzok spojený s viacerých súčastí (investícia, obnova a pod.) a jeho splácanie prebieha teda z bežného i kapitálového rozpočtu. Vzhľadom k tomu, že úroky sú často zahrnuté priamo v cene diela a v súvislosti so splácaním záväzku nie sú spojené nákladové úroky, navrhujeme podmienku úročenia záväzku vyhodiť. 
Pôvodné ods. 5-7 sa prečíslujú na ods. 7-9. 
 	Z 	N 	Pripomienka je nad rámec predkladanej novely a nevyhodnocuje sa ako zásadná. 
Uvedenú problematika upravuje platné znenie Opatrenia Ministerstva financií SR z 22. novembra 2012 č. MF/21513/2012-31, ktorým sa ustanovuje usporiadanie, obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy, ktoré v Prílohe č. 5 takéto záväzky uvádza ako jeden z viacerých druhov dlhového nástroja v rámci výkazu FIN 5-04.